নিখুঁত নিশানা, একটা গুলিতেই মৃত্যুর কোলে ওড়িশার বিজেপি নেতা

ওয়েবডেস্ক- ওড়িশায় (Odisha) খুন বিজেপি নেতা (Bjp Leader) । বাড়ির সামনে তাঁকে খুনের অভিযোগ উঠল দুই দুষ্কৃতীর বিরুদ্ধে। বাড়ির সামনেই ওই নেতাকে লক্ষ্য করে গুলি চালায় দুষ্কৃতীরা। সোমবার রাতে এই ঘটনাটি ঘটেছে ওড়িশার (Odisha) বেরহামপুরে (Berhampur) । মৃতের নাম পিতাবাস পান্ডা (Pitabash Panda) । ঘটনার তদন্ত শুরু করেছে পুলিশ।

পুলিশ জানিয়েছে, রাত ১০ টা নাগাদ বাড়ির বাইরে বেরিয়েছিলেন পিতাবাস। সেই সময় পিতাবাসকে লক্ষ্য করে গুলি চাপায় দুষ্কৃতীরা। হামলা চালানোর পরেই মোটরবাইকে করে এলাকা থেকে চম্পট দেয় ওই দুই দুষ্কৃতী। গুলির আঘাতে রক্তাক্ত অবস্থায় ঘটনাস্থলেই লুটিয়ে পড়েন পিতাবাস। গুরুতর আহত অবস্থায় পিতাবাসকে উদ্ধার করে নিকবর্তী একটি হাসপাতালে ভর্তি করা হয়। সেখানের মারা যান তিনি।

বিজেপির সক্রিয় সদস্য হওয়ার পাশাপাশি পিতাবাস ওড়িশা বার কাউন্সিলের ( Bar Council of India (BCI)) সদস্যও ছিলেন বলে জানা গেছে। পিতাবাস পান্ডা গঞ্জাম জেলার একজন বর্ষীয়ান আইনজীবী ছিলেন।

কী কারণে এই খুন, তা সম্পর্কে পুলিশ এখনও কিছু স্পষ্ট করেনি। তবে তদন্ত চলছে। পুলিশের দাবি, সিসিটিভি ক্যামেরার ফুটেজ খতিয়ে দেখে হামলাকারীদের চিহ্নিত করা সম্ভব হয়েছে। তাদের খোঁজে তল্লাশি শুরু হয়েছে। তিন সদস্যের একটি টিম গঠন করে পুলিশ তদন্ত করছে।

আরও পড়ুন- হিমাচলে ভয়ঙ্কর দুর্ঘটনা, ভূমিধসের তলায় বাস, মৃত ১৮

পুলিশ জানিয়েছে, পিতাবাস পান্ডা কোনওদিন কখনও কোনও হুমকি ফোন পাননি। তবে একটি বিষয় স্পষ্ট যে, একজন পেশাদার খুনি এই হত্যাকাণ্ড ঘটিয়েছে, কারণ খুব কাছ থেকে কেবল একটি গুলি ছোড়া হয়েছিল। বার কাউন্সিল সিট গঠন করে তদন্তের দাবি জানিয়েছে।

আগামীকাল পেন ডাউনের ডাক দিয়ে মৃতের পরিবারের জন্য ১ কোটি টাকা ক্ষতিপূরণের দাবিতে বুধবার রাজ্য বার কাউন্সিল ধর্মঘট ডেকেছে।

ঘটনায় দোষীদের রেয়াত করা হবে না, কঠোর শাস্তির কথা জানিয়েছেন মুখ্যমন্ত্রী মোহন মাঝি।

প্রাক্তন মুখ্যমন্ত্রী বিজেপি নেতার মৃত্যুতে নবীন পট্টনায়েক ঘটনায় শোকজ্ঞাপন করেছেন।

দেখুন আরও খবর-